पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर की चेन तोड़ने के लिए लॉकडाउन लगाया गया है। इसके बाद भी शहर में सुबह के समय सब्जी मंडी के सामने रेहड़ियों में फल व सब्जी की दुकानें सज रही है। यहां बड़ी संख्या में लोगों की भीड़ उमड़ रही है। कई दुकानदार व ग्राहक मास्क लगाए बिना खरीदी बिक्री कर रहे हैं। शारीरिक दूरी के नियम भी यहां तार तार हो रहे हैं।
ऐसी ही लापरवाही जारी रही तो कोरोना संक्रमण की चेन कैसे टूटेगी। प्रशासन भी इस ओर ध्यान नहीं दे रहा है। बाजार में सामने मुख्य मार्ग पर सब्जी बाजार सज रहा है। बस स्टैंड के पास फल बाजार लग रहा है, लोग बेवजह सड़कों पर घूम रहे हैं। यह सब अधिकारी रोज देख रहे हैं, लेकिन कार्रवाई किसी नहीं की जा रही है।
सब्जी मंडी के बाहर रोज सुबह भीड़ उमड़ है। यहां सब्जी विक्रेता भी धड़ल्ले से सब्जी की दुकानें सजा रहे हैं। रोज यहां फुटकर सब्जी खरीददार भी भारी संख्या में पहुंच रहे हैं। पुलिस दिन में एक-दो बार सख्ती बरतती नजर आ रही है, लेकिन शहर की गलियों, अंदरूनी बस्तियों जहां बड़ी संख्या में पॉजीटिव निकल रहे हैं, वहां कोई नहीं जा रहा। गलियों में लोग दिन भर मजमा लगाए रहते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn